แรงศรัทธาหลวงพ่อเกษรบนสอบติดตำรวจทหารสำเร็จทุกราย ขอหวยรวยถ้วนหน้า
แรงศรัทธา หลวงพ่อเกษร วัดโค้งวิไล จ.กำแพงเพขร ใครบนบานศาลกล่าวอยากให้ลูกหลานสอบติดข้าราชการทหาร ตำรวจ ครู สำเร็จทุกราย ส่วนเรื่องโชคลาภ หากใครกลับบ้านไปฝันเห็นหลวงพ่อถูกหวยรวยถ้วนหน้าเมื่อเวลา 18.00 น. วันที่ 31 ม.ค.63 ผู้สื่อข่าวได้เดินทางไปที่ วัดโค้งวิไล ม.13 ต.คลองขลุง อ.คลองขลุง จ.กำแพงเพขร ซึ่งได้มีการจัดงานประจำปีปิดทองไหว้พระ หลวงพ่อเกษรและยกช่อฟ้าศาลาธรรมสังเวช หลวงพ่อเกษร เป็นสิ่งศักดิ์สิทธิ์ของประชาขนในพื้นที่ ตั้งแต่มีการก่อตั้งหมู่บ้านโค้งวิไลมาเกือบ 100 ปีก่อน เป็นการร่วมแรงศรัทธาของชาวบ้านสมัยก่อนนำเครื่องทองเหลืองที่ทุกบ้านมี มาร่วมกันหล่อให้เป็นพระพุทธรูปและตั้งขื่อว่า หลวงพ่อเกษร กราบไหว้บูชาเป็นสิ่งยืดเหนี่ยวจิตใจจากรุ่นสู่รุ่น ขอพรเรื่องหน้าที่การงาน โชคลาภ ค้าขายก็ประสบผลสำเร็จในเร็ววัน โดยมีความเขื่อว่าใครมาบนบานศาลกล่าวเกี่ยวกับเรื่องงานข้าราชการ จะสอบครู สอบตำรวจ สอบทหาร ก็ได้สมปรารถนาแทบทุกราย รวมถึงเรื่องโชคลาภก็มีผู้ที่ศรัทธาได้โชคลาภถูกหวยปลดหนี้ไปก็มาก จึงมีผู้ศรัทธาและลูกศิษย์มากโดยในทุกปีเมื่อถึงช่วง ขึ้น 7-9 ค่ำ ช่วงเดือน 3 จะมีการจัดงานบวงสรวงบูขาปิดทองไหว้พระ หลวงพ่อเกษร โดยปีนี้จัดขึ้นระหว่างวันที่ 31 ม.ค.-2 ก.พ.63 โดยคณะลูกศิษย์ที่บนบานศาลกล่าวแล้วประสบความสำเร็จก็มีการนำมหรสพลิเก หมอลำ มาแก้บนกับ หลวงพ่อเกษร ในปีนี้ด้วย โดยวันนี้มีการรำบวงสรวงและถวายบายศรีแก่หลวงพ่อเกษร ท่ามกลางผู้คนที่หลั่งไหลมานับหมื่นในวันงานคืนแรก นอกจากนี้เมื่อทำบุญกันแล้วก็ไม่พลาดที่จะหาเลขเด็ดก่อนวันหวยออกคือวันที่ 1 ก.พ.63นายชัยณรงค์ ตุลานนท์ อายุ 53 ปี คณะกรรมและลูกศิษย์หลวงพ่อเกษร เล่าว่า แรงศรัทธาของขาวบ้านที่ต้องการให้ลูกหลานไปสอบติดในอาชีพข้าราชการ ทั้งทหาร ตำรวจ ครู ก็มาบนบานศาลกล่าวต่างก็ประสบความสำเร็จทั้งสิ้น ส่วนบางคนไม่รู้ว่าหลวงพ่อเกษรชอบอาชีพข้าราชการ เวลาลูกหลานจะไปคัดเลือกทหารก็มาบนกับหลวงพ่อเกษร แต่ก็จับได้ใบแดงทุกราย ติดทหารกันไป ส่วนเรื่องโชคลาภบางคนมากราบไหว้พอกลับไปบ้านแล้วฝันเห็นหลวงพ่อเกษรก็มีโชคถูกหวยกันมากมายหลายต่อหลายราย โดยลูกศิษย์ที่มาบนบานศาลกล่าวก็มีทั้งคนในพื้นที่และจากต่างจังหวัดทั่วประเทศ บางคนสำเร็จแล้วก็มาแก้บนในงานประจำปี.
แรงศรัทธา หลวงพ่อเกษร วัดโค้งวิไล จ.กำแพงเพขร ใครบนบานศาลกล่าวอยากให้ลูกหลานสอบติดข้าราชการทหารตำรวจ ครู สำเร็จทุกราย ส่วนเรื่องโชคลาภ หากใครกลับบ้านไปฝันเห็นหลวงพ่อถูกหวยรวยถ้วนหน้า
หลวงพ่อเกษร,วัดโค้งวิไล,บนสอบติดตำรวจทหาร,บนสอบติดราชการ,ขอหวย,หวยไทยรัฐ,บนหลวงพ่อ,หวย